wickkiey/tamil-wikipedia-chunked huggingface dataset:
# பிரேமா தன்ராஜ்

## அங்கீகாரம்

மருத்துவர் தன்ராஜின் வாழ்க்கை மற்றும் சாதனைகளுக்காகவும் மனிதாபிமான அணுகுமுறைக்காகவும் இந்திய ஊடகங்களால் பரவலாக பேசப்பட்டுள்ளார். இவரது வாழ்க்கையானது துன்பங்களைச் சமாளிப்பதற்கும் மற்றவர்களுக்கு அதிகாரம் அளிப்பதற்கும் ஒரு அடையாளமாக சிறப்பிக்கப்பட்டுள்ளது.
# பிரேமா தன்ராஜ்

## மரபு

இந்தியாவில் தீக்காய சிகீச்சை முறையை மாற்றியமைத்த பெருமையும் இளம் தலைமுறை மறுசீரைமைப்பு அறுவை சிகிச்சை நிபுணர்களுக்கு வழிகாட்டுதலிலும் இவருக்கு பங்கு உண்டு. இவரது பணி மருத்துவ நிபுணர்கள் மற்றும் சமூக சேவையாளர்களை தொடர்ந்து ஊக்குவிக்கிறது.
# ஒளியிழைத் தொடர்பு

**ஒளியிழைத் தொடர்பு** என்பது ஒரு ஒளியிழை வழியாக அகச்சிவப்பு அல்லது புலப்படும் ஒளியின் துடிப்புகளை அனுப்புவதன் மூலம், ஒரு இடத்திலிருந்து இன்னொரு இடத்திற்குத் தகவல்களை அனுப்புவதற்கான ஒரு வகையான தொடர்பு ஆகும்.. ஒளி என்பது தகவல்களை எடுத்துச் செல்ல மாற்றியமைக்கப்பட்ட ஒரு வகையான சுமப்பி / கடத்தி அலையின் ஒரு வடிவமாகும். உயர் அலைக்கற்றை அகலம், நீண்ட தூரம் மற்றும் மின்காந்த குறுக்கீட்டிற்கு எதிராக செயல்படுதல் போன்ற தேவைகளில் மின் வடமிடுதலை விட ஒளியிழைப் பயன்பாடே முன்னிறுத்தப்படுகிறது . இந்த வகைத் தொடர்பின் மூலம் குரல்,காணொளி, தொலை அளப்பியல் போன்றவற்றை குறும்பரப்பு வலையமைப்புக்கு உள்ளேயோ அல்லது நீண்ட தூரங்களுக்கு இடையிலோ கடத்த முடியும்.  
தொலைபேசி மற்றும் தொலைக்காட்சி சமிக்ஞைகள் கடத்துவதற்கும், இணையத் தொடர்புக்கும் பல தொலைத்தொடர்பு நிறுவனங்களால் ஒளியிழைகள் அதிக அளவில் பயன்படுத்தப்படடுகின்றன. பெல் லேப்ஸின் [Bell Labs]ஆராய்ச்சியாளர்கள், ஒளியிழைத் தொடர்புகளைப் பயன்படுத்தி, வினாடிக்கு 100 பெட்டாபிட் × கிலோமீட்டர் தூரத்துக்கும் அதிகமான அலைக்கற்றை உற்பத்தியை உருவாக்கிக் காட்டியுள்ளனர்.  
பின்னணி :
1970களில் முதன்முதலில் உருவாக்கப்பட்ட ஒளியிழைகள், தொலைத்தொடர்புத் துறையில் புரட்சியை ஏற்படுத்தியுள்ளன. தகவல் யுகத்தின் வருகையிலும் முக்கியப் பங்கு வகித்துள்ளன.மின் பரிமாற்றத்தை விடவும் அதிக நன்மைகளைக் கொண்டுள்ளதன் காரணமாக, வளர்ந்த நாடுகளின் மிக முக்கிய வலையமைப்புகளில் பெரும்பான்மை செப்புக் கம்பி தொடர்புகளை இந்த ஒளியிழைகள் மாற்றியமைத்துள்ளன.  
ஒளியிழைகளைப் பயன்படுத்தித் தொடர்பு கொள்ளும் செயல்முறை, பின்வரும் அடிப்படைப் படிகளை உள்ளடக்கியது.
1. ஒரு மின் சமிக்ஞையிலிருந்து ஒரு அலைபரப்பியயைப் பயன்படுத்தி ஒளியியல் சமிக்ஞையை உருவாக்குதல்.
1. ஒளியிழை வழியாக சமிக்ஞையை தொடர்ந்து அனுப்புவதன் மூலம், சமிக்ஞை மிகவும் சிதைந்து போகாமலும் பலவீனமாகாமலும் இருப்பதை உறுதி செய்தல்.
1. ஒளி சமிக்ஞையைப் பெறுதல்
1. அதை மின் சமிக்ஞையாக மாற்றுதல்
# ஒளியிழைத் தொடர்பு

## பயன்பாடுகள்

தொலைத்தொடர்பு நிறுவனங்கள் தொலைபேசி சமிக்ஞைகள் , இணைய தொடர்பு மற்றும் கம்பிவட தொலைக்காட்சி சமிக்ஞைகளை அனுப்ப ஒளியிழைகளைப் பயன்படுத்துகின்றன. இது மருத்துவம், பாதுகாப்பு, அரசு, தொழில்துறை மற்றும் வணிகம் உள்ளிட்ட பிற தளங்களிலும் பயன்படுத்தப்படுகிறது. தொலைத்தொடர்பு நோக்கங்களைச் செயல்படுத்துவதோடு மட்டுமல்லாமல், இது ஒளி வழிகாட்டிகளாகவும், படமெடுக்கும் கருவிகளாகவும், சீரொளிகளாகவும், நில அதிர்வு அலைகளுக்கான நீர்ப்பன்னிகளாகவும், சோனார் ஆகவும், அழுத்தம் மற்றும் வெப்பநிலையை அளவிட உணரிகளாகவும் பயன்படுத்தப்படுகிறது.  
குறைந்த தணிப்பு மற்றும் குறுக்கீடு காரணமாக, நீண்ட தூர மற்றும் அதிக அலைவரிசைப் பயன்பாடுகளில் செப்புக் கம்பியை விட ஒளியிழைகள் அதிக நன்மைகளைக் கொண்டுள்ளது. இருப்பினும், நகரங்களுக்குள் உள்கட்டமைப்பு மேம்பாடு ஒப்பீட்டளவில் கடினமானதாகவும், அதிக நேரத்தை எடுத்துக்கொள்வதாலும் இருப்பதால் ஓயளியிழை அமைப்புகள், நிறுவவும், இயக்கவும், சிக்கலானதாகவும், விலை உயர்ந்ததாகவும் இருக்கும். இந்தச் சிக்கல்கள் காரணமாக, ஆரம்பகால ஒளியிழைத் தகவல் தொடர்பு அமைப்புகள், முதன்மையாக, நீண்ட தூரப் பயன்பாடுகளில் மட்டும் நிறுவப்பட்டன. அங்கு அவை அவற்றின் முழு பரிமாற்றத் திறனுக்கும், அதிகரித்த செலவை ஈடுகட்டவும் பயன்படுத்தப்பட்டன. 2000 ஆம் ஆண்டு முதல் ஒளியிழைத் தகவல்தொடர்புகளின் விலைகள் கணிசமாகக் குறைந்துள்ளன.  
வீடுகளுக்கு ஒளியிழைக் கம்பிகளை நிறுவுவதற்கான விலை, தற்போது செம்புக் கம்பி வலையமைப்பை நிறுவுவதற்கு ஆகும் செலவை விட மிகவும் குறைந்ததாக மாறியுள்ளது. உதாரணமாக அமெரிக்காவில் ஒரு சந்தாதாரருக்கு ஒரு பயனாளிக்கு ஒளியிழைத் தொடர்புக்கான செலவு $850 ஆகவும், தோண்டும் செலவுகள் குறைவாகவும், வீட்டு அடர்த்தி அதிகமாகவும் உள்ள நெதர்லாந்து போன்ற நாடுகளில் விலைகள் இன்னும் குறைவாகவும் உள்ளன.  
1990 ஆம் ஆண்டு முதல், ஒளியியல்-பெருக்க அமைப்புகள் வணிக ரீதியாகக் கிடைக்கத் தொடங்கியதிலிருந்து, தொலைத்தொடர்புத் துறை, நகரங்களுக்கிடையேயான மற்றும் கடல்கடந்த ஒளியிழைத் தொடர்பு இணைப்புகளின் பரந்த வலையமைப்பை உருவாக்கியுள்ளது. 2002 ஆம் ஆண்டு வாக்கில், 2.56 Tb/s திறன் கொண்ட 250,000 கி.மீ நீளமுள்ள நீர்மூழ்கிக் கப்பல் தொடர்பு கம்பி வடம் கொண்ட கண்டங்களுக்கு இடையேயான ஒரு வலையமைப்பு நிறைவு செய்யப்பட்டது. சில குறிப்பிட்ட வலையமைப்புத் திறன்கள் சிறப்புரிமை பெற்ற தகவல்களாக இருந்தாலும், தொலைத்தொடர்பு முதலீட்டு அறிக்கைகள் 2004 முதல் வலையமைப்புத் திறன் வியத்தகு அளவில் அதிகரித்துள்ளதைக் குறிப்பிட்டுக் காட்டுகின்றன. 2020 ஆம் ஆண்டு நிலவரப்படி, உலகம் முழுவதும் 5 பில்லியன் கிலோமீட்டருக்கும் அதிகமான ஒளியிழைக் கம்பிவடங்கள் வெற்றிகரமாக நிறுவப்பட்டுள்ளன.
# ஒளியிழைத் தொடர்பு

## வரலாறு
2022 ஆம் ஆண்டு உக்ரைன் மீதான ரஷ்யப் படையெடுப்பின் போது, ட்ரோன்களில் தகவல் தொடர்புக்கு ஒளியிழை பயன்படுத்தப்பட்டது. மின்னணு போர்நெரிசலுக்கு எதிரான ஒளியிழைத் தொடர்புகளின் மீள்தன்மையினால்
இரு தரப்பினராலும் பயன்படுத்தப்படுகிறது.
# ஒளியிழைத் தொடர்பு

## தொழில்நுட்பம்

நவீன ஒளியிழைத் தொடர்பு அமைப்புகளில், பொதுவாக மின் சமிக்ஞைகளை ஒளியியல் சமிக்ஞைகளாக மாற்றும் ஒளி அலைபரப்பிகள், சமிக்ஞையை எடுத்துச் செல்ல ஒளியிழைக் கம்பிவடக் கற்றைகள், ஒளிப்பெருக்கிகள் மற்றும் சமிக்ஞையை மீண்டும் மின் சமிக்ஞையாக மாற்றும் ஒளி ஏற்பிகள் ஆகியவை அடங்கும். கடத்தப்படும் தகவல் பொதுவாக கணினிகள் அல்லது தொலைபேசி அமைப்புகளால் உருவாக்கப்பட்ட மின்னணுத் தகவல் ஆகும்.
# ஒளியிழைத் தொடர்பு

## தொழில்நுட்பம்

### ஏற்பிகள்

ஒளி ஏற்பியின் முக்கியக் கூறு ஒரு ஒளியுணர் இருமுனையம் ஆகும். இது ஒளி மின்னழுத்த விளைவைப் பயன்படுத்தி ஒளியை மின்சாரமாக மாற்றுகிறது. தொலைத்தொடர்புக்கான முதன்மை ஒளியுணர் இருமுனையங்கள் இண்டியம் கேலியம் ஆர்சனைடிலிருந்து தயாரிக்கப்படுகின்றன. ஒளியுணர் இருமுனையம் என்பது பொதுவாக ஒரு குறைக்கடத்தி அடிப்படையிலான ஒளிமின் இருவாய் ஆகும். பல வகையான ஒளிமின் இருவாய்களில் p–n ஒளிமின் இருவாய், p–i–n ஒளிமின் இருவாய், மற்றும் அவலாஞ்சி ஒளிமின் இருவாய்கள் ஆகியவை அடங்கும். மறுஉருவாக்கிகளில் மின்சுற்று ஒருங்கிணைப்பு மற்றும் அலைநீளப் பிரிவு பன்முனையாக்கம் ஆகியவற்றில் உலோகம்-குறைக்கடத்தி-உலோகம் (MSM) ஒளியுணர் இருமுனையங்கள் பயன்படுத்தப்படுகின்றன.  
ஒளியிழை வழியாகச் செல்லும் போது வெளிச்சம் தணிந்து சிதைந்து போகக்கூடும் என்பதால், ஒளியுணர் இருமுனையங்கள் பொதுவாக ஒரு பரிமாற்ற மின்மறுப்பு பெருக்கி மற்றும் வரம்புக்குட்படுத்தும் பெருக்கியுடன் இணைக்கப்பட்டு, உள்வரும் ஒளியியல் சிக்னலில் இருந்து மீட்கப்பட்ட மின் களத்தில் மின்னணு சமிக்ஞையை உருவாக்குகின்றன. கட்டம்-பூட்டப்பட்ட வளையம் [நிலையான வெளியீட்டு சமிக்ஞையை உருவாக்கும் பின்னூட்ட அமைப்பு] மூலம் நிகழ்த்தப்படும் தரவுகளிலிருந்து மீட்டுப் பெறுதல் போன்ற கூடுதல் சமிக்ஞை செயலாக்கமும் தரவு அனுப்பப்படும் முன் பயன்படுத்தப்படலாம்.  
ஒத்திசைவான ஏற்பிகள், ஒரு துருவமுனைப்புக்கு, ஒரு இணை கலப்பின- இணைப்பிகள், மற்றும் நான்கு ஒளியுணர் இருமுனையங்களுடன் இணைந்து ஒரு குறும்பரப்பு அலைவி லேசரைப்பயன்படுத்துகின்றன, அதைத் தொடர்ந்து QPSK, QAM அல்லது OFDM உடன் பண்பேற்றப்பட்ட தரவை மீட்டெடுக்க அதிவேக ADCகள் மற்றும் மின்னணு சமிக்ஞை செயலாக்கம் ஆகியவை பயன்படுத்தப்படுகின்றன.
# ஒளியிழைத் தொடர்பு

## தொழில்நுட்பம்

### எண்ணிம முன்சிதைவு

ஒரு ஒளியிழைத் தொடர்பு அமைப்பு பரப்பியில் ஒரு என்னிமம்-ஒப்புரு மாற்றி, (DAC), ஒரு இயக்கிப் பெருக்கி, மற்றும் ஒரு மாச்- ஜென்டர் பண்பேற்றி ஆகியவற்றைக் கொண்டுள்ளது. அதிக பண்பேற்ற வடிவங்கள் (>4-QAM) அல்லது அதிக பாட் விகிதங்கள் (>32 GBd) பயன்படுத்தப்படுவது, நேரியல் மற்றும் நேரியல் அல்லாத பரப்பி விளைவுகளால் கணினி செயல்திறனைக் குறைக்கிறது. இந்த விளைவுகளை DAC அலைவரிசை வரம்பு மற்றும் பரப்பி I/Q சாய்வு காரணமாக நேரியல் சிதைவுகள் மற்றும் இயக்கிப் பெருக்கி மற்றும் மாச்- ஜென்டர் பண்பேற்றியில் ஆதாய செறிவூட்டலால் ஏற்படும் நேரியல் அல்லாத விளைவுகள் என்று வகைப்படுத்தலாம். எண்ணிம முன்சிதைவு சிதைக்கும் விளைவுகளை எதிர்க்கிறது மற்றும் 56 GBd வரை பாட் விகிதங்களையும், வணிக ரீதியாக கிடைக்கக்கூடிய கூறுகளுடன் 64-QAM மற்றும் 128-QAM போன்ற மாடுலேஷன் வடிவங்களையும் செயல்படுத்துகிறது. பரப்பி எண்ணிம சமிஞ்கை செயலி, மாதிரிகளை DAC க்கு அனுப்புவதற்கு முன்பு, தலைகீழ் பரப்பி மாதிரியைப் பயன்படுத்தி உள்ளீட்டு சமிக்ஞைகளில், எண்ணிம முன் சிதைவை ஏற்படுத்துகிறது.  
பழைய எண்ணிம முன் சிதைவு முறைகள் நேரியல் விளைவுகளை மட்டுமே நிவர்த்தி செய்தன. சமீபத்திய வெளியீடுகள் நேரியல் அல்லாத சிதைவுகளையும் கருத்தில் கொண்டுள்ளன. பெரெங்குவர் மற்றும் பலர், மாச்-ஜெண்டர் பண்பேற்றியை ஒரு சுயாதீனமான, வியனர் அமைப்பாக கருதி, அதை மாதிரியாகக் கொள்கின்றனர்.மேலும் DAC மற்றும் இயக்கிப் பெருக்கி ஆகியவை துண்டிக்கப்பட்ட, நேர-மாறாத வோல்டெரா தொடரால் மாதிரியாக்கப்படுகின்றன.. கன்னா மற்றும் பலர் பரப்பிகளின் கூறுகளை மாதிரியாக்க நினைவக பல்லுறுப்புக்கோவையைப் பயன்படுத்துகின்றனர். இரண்டு அணுகுமுறைகளிலும் வோல்டெரா தொடர் அல்லது நினைவக பல்லுறுப்புக்கோவை குணகங்கள் மறைமுக-கற்றல் கட்டமைப்பைப் பயன்படுத்திக் காணப்படுகின்றன. மாக்-ஜெண்டரின் ஒவ்வொரு பண்பேற்றியின் கிளைக்கும், வெவ்வேறு துருவமுனைப்பு மற்றும் கட்டங்களில், பல சமிக்ஞைகளை டூதெல் உள்ளிட்ட பலர் பதிவு செய்கிறார்கள். ஒளிப்புலத்தைக் கணக்கிட சமிக்ஞைகள் பயன்படுத்தப்படுகின்றன. கட்டம் மற்றும் குவாட்ரேச்சர் புலங்களுடன் குறுக்கு-தொடர்புபடுத்துதல் நேர வளைவை அடையாளம் காட்டுகிறது. அதிர்வெண் மறுமொழி மற்றும் நேரியல் அல்லாத விளைவுகள் மறைமுக-கற்றல் கட்டமைப்பால் தீர்மானிக்கப்படுகின்றன..
# ஒளியிழைத் தொடர்பு

## தொழில்நுட்பம்

### ஒளியிழைக் கம்பிவடம்

ஒரு ஒளியிழைக் கம்பிவடம் உள்ளகம் (மையம்), உறைப்பூச்சு (உறைப்பூச்சு), மற்றும் தாங்கல் (ஒரு பாதுகாப்பு வெளிப்புற பூச்சு) ஆகியவற்றைக் கொண்டுள்ளது. இதில் உறைப்பூச்சு மொத்த உள் பிரதிபலிப்பு முறையைப் பயன்படுத்தி மையத்துடன் ஒளியை வழிநடத்துகிறது. மையமும் உறைப்பூச்சும் (குறைந்த-ஒளிவிலகல்-குறியீட்டைக் கொண்டது)பொதுவாக உயர்தர சிலிக்கா கண்ணாடியால் ஆனவை. இருப்பினும் அவை இரண்டும் பிளாஸ்டிக்காலும் செய்யப்படலாம். இரண்டு ஒளியிழைகளை இணைப்பது இணைவு பிளப்பு அல்லது இயந்திரப் பிளப்பு மூலம் செய்யப்படுகிறது. மேலும் நுண்ணிய துல்லியம் காரணமாக, ஒளியிழை உள்ளகங்களைச் சீரமைக்க, சிறப்பு திறன்கள், இடை இணைப்பு தொழில்நுட்பம் போன்றவை தேவைப்படுகிறது.  
ஒளியிழைத் தொடர்புகளில் பயன்படுத்தப்படும் இரண்டு முக்கிய வகையான ஒளியிழைகள்- பன்-முறை ஒளியிழைகள், மற்றும் ஒற்றை-முறை ஒளியிழைகள் ஆகும். பன்-முறை ஒளியிழை ஒரு பெரிய மையத்தைக் கொண்டுள்ளதால் (≥ 50 மைக்ரோமீட்டர்கள்), இது குறைந்த துல்லியமான, மலிவான, பரப்பிகள், ஏற்பிகள் மற்றும் இணைப்பிகளையும் அதனுடன் இணைக்க அனுமதிக்கிறது. இருப்பினும், பன்-முறை ஒளியிழை, பன்-முறை சிதைவினையும் உருவாக்குவதால், இது பெரும்பாலும் இணைப்பின் அலைவரிசை மற்றும் நீளத்தை கட்டுப்படுத்துகிறது. மேலும், அதன் அதிக மாசூட்டும் உள்ளடக்கம் காரணமாக, பன்-முறை ஒளியிழைகள் பொதுவாக விலை உயர்ந்தவை மற்றும் அதிக தேய்வினைக் கொண்டவை. ஒற்றை-முறை ஒளியிழையின் மையமானது சிறியதாக உள்ளதால் (<10 மைக்ரோமீட்டர்கள்) அதிக விலையுயர்ந்த பகுதிகள் மற்றும் இடை இணைப்பு முறைகள் தேவை. அதே வேளையில் மிக நீண்ட மற்றும் உயர் செயல்திறன் இணைப்புகளை இதுஅனுமதிக்கிறது. ஒற்றை மற்றும் பன்-முறை ஒளியிழை இரண்டும் வெவ்வேறு தரங்களில் வழங்கப்படுகின்றன.  
வணிக ரீதியாக எளிதான ஒரு தயாரிப்பாக ஒளியிழைகளை வழங்குவதற்காக, இது பொதுவாக, புற ஊதாக் கதிரூட்டப்பட்ட அக்ரிலேட் பாலிமர்களைப் பயன்படுத்தி, பாதுகாப்பு பூச்சு பூசப்பட்டு ஒரு கம்பிவடத்தில் இணைக்கப்படுகிறது. பிறகு அதைத் தரையில் பதித்து, பின்னர் கட்டிடத்தின் சுவர்கள் வழியாகச் செலுத்தி, செப்பு கேபிள்களைப் போன்ற முறையில் வான்வழியாகப் பயன்படுத்தலாம். பயன்பாடு ஆரம்பித்த பின்னர்,முறுக்கப்பட்ட இணை கம்பிகளை விட குறைவான பராமரிப்பே இதற்குத் தேவைப்படுகிறது.  
அட்லாண்டிக் கடல்கடந்த தகவல் தொடர்பு கம்பிவடம் போன்ற நீண்ட தூர கடல்சார் தரவு பரிமாற்றத்திற்கு, சிறப்புக் கம்பிவடங்கள் பயன்படுத்தப்படுகின்றன. வணிக நிறுவனங்களால் (எமரால்டு அட்லாண்டிஸ், ஹைபர்னியா அட்லாண்டிக்) இயக்கப்படும் புதிய (2011–2013) கேபிள்கள் பொதுவாக நான்கு முறுக்கு இழைகளைக் கொண்டுள்ளன மற்றும் சமிஞ்கைகள் அட்லாண்டிக் (NYC-லண்டன்) ஐ 60–70 மில்லி வினாடிகளில் கடக்கின்றன. அத்தகைய ஒவ்வொரு கேபிளின் விலை 2011 இல் சுமார் $300 மில்லியன் ஆகும்.  
மற்றொரு பொதுவான நடைமுறை என்னவென்றால், நீண்ட தூர மின் பரிமாற்ற கம்பிவடத்தில், ஒரு ஒளியிழைத் தரைக் கம்பியைப் போல பல ஒளியிழைகளை இணைப்பது ஆகும். இது மின் பரிமாற்ற உரிமைகளைத் திறம்படப் பயன்படுத்தவும், ஒரு மின் நிறுவனம் அதன் சொந்த சாதனங்கள் மற்றும் இணைப்புகளைக் கண்காணிக்கத் தேவையான ஒளியிழைத் தொடர்புகளைச் சொந்தமாக வைத்திருக்கவும் கட்டுப்படுத்தவும் முடியும் என்பதையும் உறுதி செய்கிறது. சேதப்படுத்தலுக்கு எதிராக திறனுள்ள பாதுகாப்பு அமைப்பைக் கொண்டுள்ளதோடு, நுண்ணறி மின்வலை[ஸ்மார்ட் கிரிட்] தொழில்நுட்பத்தின் பயன்பாட்டையும் எளிதாக்குகிறது.
# நான் இனப்படுகொலையைக் கண்டேன்: இலங்கையின் கொலைக் களங்களுக்குள்

***"நான் இனப்படுகொலையைக் கண்டேன்: இலங்கையின் கொலைக் களங்களுக்குள்"*** (*I Witnessed Genocide: Inside Sri Lanka's Killing Fields*) என்பது 2011 ஆம் ஆண்டு இந்திய செய்தித் தொலைக்காட்சியான ஹெட்லைன்ஸ் டுடேவின் பிரியம்வதா பஞ்சபகேசன் இயக்கிய புலனாய்வு ஆவணப்படமாகும். ஈழப் போரில் உயிர் பிழைத்தவர்கள் குறித்து செய்தி சேகரிக்க பிரியம்வதா வன்னிக்கு இரகசியமாகச் சென்றார்.  
இந்த ஆவணப்படம் இலங்கை ஆயுதப்படைகள் இரசாயன மற்றும் கொத்து குண்டுகளைப் பயன்படுத்தி, வான்வழியாக குண்டுவீசி, பீரங்கித் தாக்குதல்களினால் ஆயிரக்கணக்கான பொதுமக்களைக் கொன்றது மற்றும் அவர்களுக்கான அடிப்படை உரிமைகளை தொடர்ந்து மறுத்தது போன்ற நிகழ்வுகளை விவரித்து, அதை போரில் உயிர் பிழைத்தவர்களுடனான நேரடி நேர்காணல்களுடன் ஒளிபரப்பியது.  
2012 ஆம் ஆண்டு புது தில்லியில் நடைபெற்ற செய்தி தொலைக்காட்சிக்கான விருதில், ஆவணப்படத்திற்காக மதிப்புமிக்க "சிறந்த புலனாய்வு செய்தி அறிக்கை" என்ற விருதைப் பிரியம்வதா பெற்றார். இந்திய நாடாளுமன்றத்தின் இரு அவைகளிலும், தமிழ்நாடு சட்டமன்றத்திலும் நடந்த விவாதங்களின் போது ஆவணப்படத்தின் விசயங்கள் குறித்து மேற்கோள் காட்டப்பட்டன.
# இரத்தினகிரி - 2

**இரத்தினகிரி - 2** *(RTN 2)* எனப்படும் இந்த நெல் வகை, இரத்தினகிரி - 68 மற்றும் **வாரங்கல் - 487** ஆகிய நெல் இரகங்களை இணைத்து உருவாக்கப்பட்ட, மகாராட்டிர, இரு பிறப்பி நெல் இரகமாகும். மானாவாரி நிலங்களாக உள்ள இந்தியாவின் அனைத்து மாநிலங்களிலும் பயிரிடக்கூடிய இந்நெல் வகை, நடுத்தர கால அளவான, 155 நாட்களில் அறுவடைக்கு வரக்கூடியதாக கருதப்படுகிறது. அரைக் குள்ளப் பயிராக வளரியல்புக் (105 - 110 செ.மீ) கொண்ட இதன் தானியங்கள், குட்டையாகவும், தடித்தும் காணப்படும். மிதமான குலைநோய் எதிர்ப்புக் கொண்ட இது, கூல மகசூல், ஒரு எக்டேருக்கு சுமார் 5,000 கிலோ ஆகும். மேலும் இந்த புதிய நெல் இரகத்தை 1990 இல் வெளியிடப்பட்டதாக அறியப்பட்டது. வேறொரு மூலத்தின்படி, மே 15, 1990 இல் அறிவிக்கப்பட்ட திகதியாகவும் கூறப்பட்டுள்ளது.
# இரத்தினகிரி - 2

## சுருக்கம்

கேரளாவின் நிலப்பகுதிகளுக்கு பிரதானமாக அறிவிக்கப்பட்ட நெல் வகைகளின் பட்டியலில் இடம்பெற்றுள்ள இந்த நெல் வகை, மகாராட்டிராவின் கொங்கண் மண்டலப் பகுதியில் பயிரிடப்படும் தேர்ந்தெடுக்கப்பட்ட ஏழு கரடுமுரடான நெல் விதைகளின் இயற்பியல் பண்புகள் கொண்டதாகும். மேலும் இந்த நெல்மணியின் நீளம்; 9.66 மி மீ, தடிமன்; 2.46 மி மீ ஆகும்.
# இரத்தினகிரி - 2

## சுருக்கம்

### குறிப்பு

- வெளியிடப்பட்ட ஆண்டு : 1986 *(வேறுபட்ட மூலாதாரம்)*
- காலம் : (145 - 150 நாட்கள்) *(வேறுபட்ட மூலாதாரம்)*
- மகசூல் (குவிண்டால் / எக்டேர்) : 35 - 40 *(வேறுபட்ட மூலாதாரம்)*
- முக்கிய அம்சங்கள்: மகாராஷ்டிராவில் மழைப்பொழிவை உறுதி செய்யும் தாழ்நில நெல் சாகுபடிப் பகுதிகளுக்குப் பரிந்துரைக்கப்படும் இந்த நெல் இரகம், குட்டையான தடித்த தானியம் கொண்டதாகவும், குலைநோய் மற்றும் கழுத்து குலைநோய் எதிர்ப்புத் திறன் கொண்டது எனவும் குறிப்பிடப்பட்டுள்ளது.
- இரத்தினகிரி - 2 நெல் இரகத்தை, ஆந்திர மாநிலத்திலும் பயிரிடப்படுவதாக அறியப்பட்டது.
# இரத்தினகிரி - 2

## இவற்றையும் காண்க

- இரத்தினகிரி, மகாராட்டிர மாநில, இரத்னகிரி மாவட்டத்தில் உள்ள துறைமுக நகரம்.
- இரத்தினகிரி பாலமுருகன் கோயில்
# சியரா நெவாடா விலங்கியல் பூங்கா

**சியரா நெவாடா விலங்கியல் பூங்கா** (*Sierra Nevada Zoological Park*) அமெரிக்காவின் நெவாடா மாநிலத்திலுள்ள ரெனோ நகரத்திற்கு வடக்கில் அமைந்துள்ளது. முன்னதாக சியாரா வனச்சுற்றுலா விலங்கியல் பூங்கா என்ற பெயரால் அழைக்கப்பட்டது. 1989 ஆம் ஆண்டு திறக்கப்பட்ட இப்பூங்கா, மாநிலத்தில் அதிக வெளிநாட்டு விலங்குகளை வைத்திருக்கும் விலங்கியல் பூங்காவாக வளர்ந்துள்ளது. இந்த விலங்கியல் பூங்காவில் சிம்பன்சிகள், கொரில்லாக்கள், ஒராங்குட்டான், பெரிய பூனைகள், ஊர்வன, அசையாக்கரடி மற்றும் பிற விலங்குகள் உட்பட உலகம் முழுவதிலிருந்து பல்வேறு வகையான வெளிநாட்டு விலங்குகள் இப் பூங்காவில் உள்ளன. இலாப நோக்கமற்ற முறையில் நடத்தப்படும் விலங்கியல் பூங்காவானது சில சமயங்களில் இங்குள்ள விலங்குகளை பராமரிக்க வேட்டைக்காரர்களிடமிருந்து இறைச்சியானது நன்கொடையாகப் பெறப்பட்டு விலங்குகளுக்கு அளிக்கப்புடுகிறது. இதன் மூலம் சமூகத்தினரின் ஆதரைவை இப்பூங்கா பெற்றுள்ளது.
# சியரா நெவாடா விலங்கியல் பூங்கா

## இன்றைய பண்பாட்டில்

சியரா நெவாடா விலங்கியல் பூங்கா 2017 ஆம் ஆண்டு வெளியான வார் ஃபார் தி பிளானட் ஆஃப் தி ஏப்சு திரைப்படத்தில், பேட் ஏப் என்ற கதாபாத்திரம் தனது குடும்பத்தினரும் அறிமுகமானவர்களும் வீரர்களால் கொல்லப்பட்ட பிறகு தப்பிக்கும் மிருகக்காட்சிசாலையாகக் காட்டப்பட்டுள்ளது.
# பதினெட்டாவது உத்தரப் பிரதேச சட்டப்பேரவை

**பதினெட்டாவது உத்தரப்பிரதேச சட்டப்பேரவை** (1*8th Uttar Pradesh Assembly*) என்பது 2022ஆம் ஆண்டு உத்தரப் பிரதேச சட்டப்பேரவைத் தேர்தலில் தேர்ந்தெடுக்கப்பட்ட உறுப்பினர்களால் உருவாக்கப்பட்டது. மாநிலத்தின் 403 இடங்களுக்கான தேர்தல், 2022 பிப்ரவரி 10 முதல் 2022 மார்ச் 7 வரை ஏழு கட்டங்களாக இந்தியத் தேர்தல் ஆணையத்தால் நடத்தப்பட்டது. வாக்குகள் எண்ணப்பட்டு முடிவுகள் 2022 மார்ச் 10 அன்று அறிவிக்கப்பட்டன.  
சட்டப்பேரவை சபாநாயகராக சதீசு மகானா தேர்ந்தெடுக்கப்பட்டார்.
# பதினெட்டாவது உத்தரப் பிரதேச சட்டப்பேரவை

## குறிப்பிடத்தக்க பதவிகள்

| 29 மார்ச் 2022 |
| --- |
# பதினெட்டாவது உத்தரப் பிரதேச சட்டப்பேரவை

## கட்சி வாரியாக தொகுதிப் பகிர்வு

| மொத்த | } |  |  |  |
| --- | --- | --- | --- | --- |
| : **291** | பாரதிய ஜனதா கட்சி | 258 | யோகி ஆதித்யநாத் | கோரக்பூர் நகர்ப்புறம் |
| அப்னா தால் (சோனேலால்) | 13 | ராம் நிவாஸ் வர்மா | நான்பரா |  |
| ராஷ்டிரிய லோக் தளம் | 9 | ராஜ்பால் சிங் பாலியன் | புத்தன் |  |
| நிஷாத் கட்சி | 5 | அனில் குமார் திரிபாதி | மென்தவால் |  |
| சுஹல்தேவ் பாரதிய சமாஜ் கட்சி | 6 | ஓம் பிரகாஷ் ராஜ்பர் | ஜஹூராபாத் |  |
| இந்தியா **109** | சமாஜ்வாடி கட்சி | 107 | மாதா பிரசாத் பாண்டே | இத்வா |
| இந்திய தேசிய காங்கிரஸ் | 2 | ஆராதனா மிஸ்ரா | ராம்பூர் காஸ் |  |
| மற்ற இடங்கள் **3** | ஜனசத்தா தளம் (லோக்தாந்த்ரிக்) | 2 | ரகுராஜ் பிரதாப் சிங் | குண்டா |
| பகுஜன் சமாஜ் கட்சி | 1 | உமாசங்கர் சிங் | ராசரா |  |
# பதினெட்டாவது உத்தரப் பிரதேச சட்டப்பேரவை

## சட்டப்பேரவை உறுப்பினர்கள்
# கோரக்பூர் நகர்ப்புற சட்டமன்றத் தொகுதி

**கோரக்பூர் நகர்ப்புற சட்டமன்றத் தொகுதி** (*Gorakhpur Urban Assembly constituency*) என்பது இந்தியாவின் உத்தரப் பிரதேசத்தின் கோரக்பூர் மாவட்டத்தில் உள்ள கோரக்பூர் நகரத்தை உள்ளடக்கிய உத்தரப் பிரதேச சட்டமன்றத்தின் ஒரு தொகுதியாகும்.  
கோரக்பூர் நகர்ப்புறம் என்பது கோரக்பூர் மக்களவைத் தொகுதி உள்ள ஐந்து சட்டமன்றத் தொகுதிகளில் ஒன்றாகும். 2008 முதல், இந்த சட்டமன்றத் தொகுதி 403 தொகுதிகளில் 322 எண்ணைக் கொண்டுள்ளது.  
2022 உத்தரப் பிரதேச சட்டப்பேரவைத் தேர்தலில், பாரதிய ஜனதா கட்சி (பாஜக) வேட்பாளர் உத்தரபிரதேசத்தின் தற்போதைய முதலமைச்சர் யோகி ஆதித்யநாத் சமாஜ்வாதி கட்சி வேட்பாளர் சபாவதி சுக்லாவை 1,03,390 வாக்குகள் வித்தியாசத்தில் தோற்கடித்து வெற்றி பெற்றார்.
# கோரக்பூர் நகர்ப்புற சட்டமன்றத் தொகுதி

## சட்டப்பேரவை உறுப்பினர்கள்

| 1951 | இசுதாபா உசேன் | இந்திய தேசிய காங்கிரசு |
| --- | --- | --- |
| 1957 |  |  |
| 1962 | நியமத்துல்லா அனசாரி |  |
| 1967 | உதய் பிரதாப் துபே | பாரதிய ஜனசங்கம் |
| 1969 | இராம் லால் பாய் | இந்திய தேசிய காங்கிரசு |
| 1974 | அவதேசு சிரிவசுதவா | பாரதிய ஜனசங்கம் |
| 1977 | ஜனதா கட்சி |  |
| 1980 | சுனில் சாசுதிரி | இந்திய தேசிய காங்கிரசு |
| 1985 | இந்திய தேசிய காங்கிரசு |  |
| 1989 | சிவ பிரதாப் சுக்லா | பாரதிய ஜனதா கட்சி |
| 1991 |  |  |
| 1993 |  |  |
| 1996 |  |  |
| 2002 | இராதா மோகன் தாசு அகர்வால் | இந்து மகாசபை |
| 2007 | பாரதிய ஜனதா கட்சி |  |
| 2012 |  |  |
| 2017 |  |  |
| 2022 | யோகி ஆதித்தியநாத் | } |
# சீலா கவுடா

**சீலா கவுடா** (**Sheela Gowda,** பிறப்பு 1957) இந்தியாவின் கர்நாடகா மாநிலத்தில் பெங்களூரில் வசிக்கும் சமகாலக் கலைஞரும் ஓவியரும் ஆவார். இவர் தனது 'செயல்முறை சார்ந்த' கலைப்பணிக்காக அறியப்படுகிறார். இவரது கலைப் படைப்புகள் பெரும்பாலும் இந்தியாவில் ஒதுக்கப்பட்ட மக்களின் அன்றாட தொழிலாளர் அனுபவங்களால் ஈர்க்கப்பட்டுள்ளது.
# சீலா கவுடா

## ஆரம்பகால வாழ்க்கை

இந்தியாவின் கர்நாடகா மாநிலத்தில் சிவமோகா மாவட்டத்தில் உள்ள பத்ராவதி என்ற இடத்தில் பிறந்தவர் சீலா. இவரது தந்தையின் பணி காரணமாக, இவர் கிராம் மற்றும் நகர்ப்புறங்களில் மாறி மாறி வசித்து வந்தார். சீலாவின் தந்தை நாட்டுப்புற இசைகளை ஆவணப்படுத்தி நாட்டுப்புற பொருட்களை சேகரித்தார். சீலாவின் கலைக் கல்வி பெங்களூரில் உள்ள கென் ஸ்கூல் ஆஃப் ஆர்ட் என்ற பள்ளியில் 1979 ஆம் ஆண்டு தொடங்கியது, இது ஆர். எம். ஹடாபாத் நிறுவிய ஒரு சிறிய கல்லூரியாகும். இந்தியாவின் சாந்திநிகேதனில் உள்ள விஸ்வ-பாரதி பல்கலைக்கழகத்தில் முதுகலை பட்டயம் பெற்றார் (1982) மற்றும் 1986 இல் லண்டனில் உள்ள ராயல் கலைக் கல்லூரி ஓவியத்தில் முதுகலைப் பட்டம் பெற்றார். பின்னர், பத்ம விபூசன் விருது பெற்ற பேராசிரியர் கே. ஜி. சுப்பிரமணியன் என்பவரிடம் மேலும் நுணுக்கங்களைப் பயில பரோடா சென்றார்.
# சீலா கவுடா

## வேலை.

சீலாவின் படைப்புகள் சடங்கு சார்ந்த தொடர்புகளிலிருந்து பெறப்பட்ட போஸ்ட்மினிமலிசத்துடன் தொடர்புடையவை. இயற்கையில் ஆழ்ந்த சிந்தனையுள்ள பெண்களைப் பற்றிய சீலாவின் ஆரம்பகால எண்ணெய் ஓவியங்கள் இவரது வழிகாட்டியான கே. ஜி. சுப்பிரமணியனின் ஓவியங்களால் ஈர்க்கப்பட்டவையாகும். நளினி மலானியின் நடுத்தர வர்க்க குழப்பம் மற்றும் கரடுமுரடான காம உணர்ச்சியால் அடக்கப்பட்ட பதற்றங்களை சித்தரிக்கும் வெளிப்பாட்டு திசையை நோக்கி ஈர்க்கப்பட்டன. சீலா கவுடா 2019 இல் மரியா லாஸ்னிக் பரிசைப் பெற்றார்  
இந்தியாவில் மாறிவரும் அரசியல் சூழலுக்குப் பதிலளிக்கும் விதமாக 1990 களில் கவுடா சிற்பக்கலையில் கவனம் செலுத்தினார். லண்டனின் இனிவாவில் 2011 இல் *தேர்இன் அண்ட் பிசைட்* என்ற தலைப்பில் தனது முதல் தனி கண்காட்சியை நடத்தினார். அவர் 2014 இல் ஹியூகோ பாஸ் விருதுக்கான இறுதிப் போட்டியாளராக இருந்தார். ஊதுபத்தி மற்றும் குங்குமம் போன்ற பொருட்களைப் பயன்படுத்தி பேரழிவை நிலப்பரப்புகளை இவர் உருவாக்குகிறார், இது ஊதுபத்தித் தொழில்துறையின் தொழிலாளர் நடைமுறைகளுக்கும் பெண்களை அவர்கள் நடத்திடும் முறைகளுக்கும் இடையேயுள்ள நேரடி உறவைக் காட்டுகிறது.
- சாலமன் ஆர். குகென்ஹெய்ம் அருங்காட்சியகம், அமெரிக்கா
- டேட், லண்டன், இங்கிலாந்து
# சீலா கவுடா

## மூலம்

- வெட்ரென், எலிசபெத் , ஷீலா கவுடா . புரட்சியாளர் ஷீலா கவுடா.. கொனிசென்ஸ் டெஸ் ஆர்ட்ஸ், (724). 6 மார்ச் 2014
-
-
-
-
# இந்திய செயற்கை அங்கங்கள் உற்பத்தி கழகம்

**இந்திய செயற்கை அங்கங்கள் உற்பத்திக் கழகம்** (*Artificial Limbs Manufacturing Corporation*) என்பது இந்திய அரசின் ஒரு பொது துறை நிறுவனம் ஆகும். இந்நிறுவனம் செயற்கை கை, கால், செவிச் சாதனங்கள், சக்கர நாற்காலிகள், மூளை மற்றும் உடல் இயக்க உதவிப் பொருட்கள் போன்றவற்றை வடிவமைத்து, உற்பத்தி செய்து, வழங்குகிறது. உத்திரப் பிரதேச மாநிலத்தின் கான்பூரில் இந்நிறுவனத்தின் தலைமையகம் உள்ளது.
# இந்திய செயற்கை அங்கங்கள் உற்பத்தி கழகம்

## வரலாறு

இந்திய செயற்கை அங்கங்கள் உற்பத்திக் கழகம் நிறுவனங்கள் சட்டம் 2013 இன் பிரிவு 8 இன் கீழ் பதிவு செய்யப்பட்டுள்ளது. சமூக நீதி மற்றும் அதிகாரமளித்தல் அமைச்சகத்தின், மாற்றுத்திறனாளிகள் அதிகாரமளித்தல் துறையின் நிர்வாகக் கட்டுப்பாட்டின் கீழ் இலாபநோக்கமற்று செயல்படுகிறது. 100% இந்திய அரசுக்குச் சொந்தமான மத்திய பொதுத்துறை நிறுவனமான இந்நிறுவனம் மாற்றுத்திறனாளிகளுக்கு செயற்கை அங்கங்கள் மற்றும் பிற மறுவாழ்வு உதவிகளை வழங்கி மேம்படுத்துதல் மூலம் மாற்றுத்திறனாளிகளுக்கு அதிகபட்சமாக பயனளிக்கும் நோக்கத்துடன் இயங்கி வருகிறது.
# இந்திய செயற்கை அங்கங்கள் உற்பத்தி கழகம்

## செயல்பாடுகள்

- செயற்கை அங்கங்கள் மற்றும் துணை உபகரணங்கள் தயாரித்தல்  
- மாற்றுத் திறனாளிகளுக்கான முகாம்கள் நடத்துதல்  
- புதுமையான தொழில்நுட்பங்கள் அறிமுகப்படுத்துதல்  
- அரசு நலத்திட்டங்களுடன் இணைந்து உதவிப் பொருட்களை மாற்றுத் திறனாளிகளுக்கு விநியோகித்தல்.  
- இந்தியா முழுவதும் மையங்கள் உருவாக்கி மாற்றுத் திறனாளிகள் இலவசமாக அல்லது குறைந்த விலையில் உதவிப் பொருட்களை பெற வகை செய்தல்.
# பாரத அகன்ற அலைவரிசை வலைப்பின்னல்

## பாரத அகன்ற அலைவரிசை வலைப்பின்னல்

பாரத அகன்ற அலைவரிசை வலைப்பின்னல் BBNL என்றும் அழைக்கப்படுகிறது, (மொழிபெயர்ப்பு: இந்தியா பிராட்பேண்ட் நெட்வொர்க் லிமிடெட்) என்பது இந்திய அரசின் தகவல் தொடர்பு அமைச்சகத்தின் கீழ் உள்ள ஒரு துறையாகும்.
# பாரத அகன்ற அலைவரிசை வலைப்பின்னல்

## வரலாறு

25 அக்டோபர் 2011 அன்று, இந்திய அரசு தேசிய ஆப்டிகல் ஃபைபர் நெட்வொர்க் (NOFN) முயற்சியை அங்கீகரித்தது, பின்னர் இது பாரத்நெட் என மறுபெயரிடப்பட்டது, இது நாட்டில் உள்ள அனைத்து 250,000 கிராம பஞ்சாயத்துகளையும் இணைக்கும், கிட்டத்தட்ட 625,000 கிராமங்களை உள்ளடக்கியது, தற்போதுள்ள ஆப்டிகல் ஃபைபர் நெட்வொர்க்கைப் பயன்படுத்தி கிராம பஞ்சாயத்துகளுக்கு விரிவுபடுத்துகிறது.
# ஆண்ட்ரூ யூல் மற்றும் நிறுவனம்

## ஆண்ட்ரூ யூல் மற்றும் நிறுவனம்

### **வரலாறு**

ஆண்ட்ரூ யூல் & கோ. லிமிடெட் என்பது இந்திய அரசின் கனரக தொழில்துறை அமைச்சகத்தின் உரிமையின் கீழ் இயங்கும் ஒரு இந்திய மத்திய பொதுத்துறை நிறுவனமாகும். இது தற்போது கொல்கத்தாவை தலைமையிடமாகக் கொண்டுள்ளது, மேலும் முக்கிய இந்திய நகரங்களில் அலுவலகங்களைக் கொண்டுள்ளது. சிபிஎஸ்யுவின் துணை நிறுவனங்கள் வழங்கும் பெரும்பாலான தயாரிப்புகள் மற்றும் சேவைகள் கனரக தொழில்துறை மற்றும் பொறியியல் தொடர்பானவை.  
இந்த வணிகம் 1863 ஆம் ஆண்டு ஆண்ட்ரூ யூல் என்பவரால் நிறுவப்பட்டது மற்றும் 1919 ஆம் ஆண்டு ஒரு தனியார் நிறுவனமாக இணைக்கப்பட்டது. பிரிட்டிஷ் ஆட்சிக் காலத்தில், இந்த நிறுவனம் ஒரு பெரிய கூட்டு நிறுவனமாக இருந்தது. இந்த நிறுவனம் சணல், பருத்தி, நிலக்கரி, தேயிலை, பொறியியல், மின்சாரம், மின்சாரம், ரசாயனங்கள், காப்பீடு, ரயில்வே, கப்பல் போக்குவரத்து, காகிதம், அச்சிடுதல் போன்ற பல்வேறு மற்றும் பன்முகப்படுத்தப்பட்ட வணிக நலன்களைக் கொண்டிருந்தது.
# தொழில்நுட்ப பயன்பாடு மற்றும் அடைவுக்கான வடகிழக்கு மையம்

## தொழில்நுட்ப பயன்பாடு மற்றும் அடைவுக்கான வடகிழக்கு மையம்

NECTAR என்பது இந்திய அரசின் அறிவியல் மற்றும் தொழில்நுட்பத் துறையின் கீழ் 2012 இல் நிறுவப்பட்ட ஒரு தன்னாட்சி சமூகமாகும், இதன் தலைமையகம் மேகாலயாவின் ஷில்லாங்கைத் தலைமையிடமாகக் கொண்டுள்ளது. இந்த மையம் மத்திய அறிவியல் துறைகள் மற்றும் நிறுவனங்களுடன் கிடைக்கும் முக்கிய எல்லைப்புற தொழில்நுட்பங்களைப் பயன்படுத்துவதையும் மேம்படுத்துவதையும் கவனிக்கும். வடகிழக்கு பிராந்தியத்தின் (NER) எட்டு மாநிலங்களுக்கு உதவுவதற்காக, பல்லுயிர் கவலைகள், நீர்நிலை மேலாண்மை, தொலை மருத்துவம், தோட்டக்கலை, உள்கட்டமைப்பு திட்டமிடல் மற்றும் மேம்பாடு, திட்டமிடல் மற்றும் கண்காணிப்பு, மற்றும் அதிநவீன MESHNET தீர்வுகளைப் பயன்படுத்தி தொலைதூரப் பள்ளிக்கல்வி, வேலைவாய்ப்பு உருவாக்கம் போன்ற துறைகளில் வளர்ச்சிக்கு பொருத்தமான தொழில்நுட்பங்களின் பயன்பாடுகளை NECTAR உறுதி செய்யும்.
# தொழில்நுட்ப பயன்பாடு மற்றும் அடைவுக்கான வடகிழக்கு மையம்

## தொழில்நுட்ப பயன்பாடு மற்றும் அடைவுக்கான வடகிழக்கு மையம்

### **வரலாறு**

முன்னாள் தேசிய மூங்கில் பயன்பாடுகள் திட்டம் (NMBA) மற்றும் புவிசார் பயன்பாடுகள் திட்டம் (MGA) ஆகியவற்றின் இணைப்பின் மூலம் 2012 இல் NECTAR உருவாக்கப்பட்டது.
# தொழில்நுட்ப பயன்பாடு மற்றும் அடைவுக்கான வடகிழக்கு மையம்

## தொழில்நுட்ப பயன்பாடு மற்றும் அடைவுக்கான வடகிழக்கு மையம்

### தொடர்பு

தலைமையகம்
நிர்வாக அதிகாரி
இடம்: இந்திய சர்வே வளாகம், போனி பிரே எஸ்டேட், பாரிக் பாயிண்ட், ஷில்லாங்-793001, மேகாலயா
# தேசிய கண்டுபிடிப்பு அறக்கட்டளை

## தேசிய கண்டுபிடிப்பு அறக்கட்டளை

### **வரலாறு**

இந்திய அரசின் அறிவியல் மற்றும் தொழில்நுட்பத் துறையின் (DST) ஆதரவுடன் மார்ச் 2000 இல் நிறுவப்பட்ட தேசிய கண்டுபிடிப்பு அறக்கட்டளை (NIF) - இந்தியா, அடிமட்ட தொழில்நுட்ப கண்டுபிடிப்புகள் மற்றும் சிறந்த பாரம்பரிய அறிவை வலுப்படுத்துவதற்கான இந்தியாவின் தேசிய முயற்சியாக செயல்படுகிறது. அடிமட்ட தொழில்நுட்ப கண்டுபிடிப்பாளர்களுக்கான கொள்கை மற்றும் நிறுவன இடத்தை விரிவுபடுத்துவதன் மூலம் இந்தியா ஒரு படைப்பு மற்றும் அறிவு சார்ந்த சமூகமாக உருவாக உதவுவதே இதன் முக்கிய நோக்கமாகும்.
# தேசிய கண்டுபிடிப்பு அறக்கட்டளை

## தேசிய கண்டுபிடிப்பு அறக்கட்டளை

### செயல்பாடு

எந்தவொரு தொழில்நுட்பத் துறையிலும் தனிநபர்கள் மற்றும் உள்ளூர் சமூகங்களால் உருவாக்கப்பட்ட அடிமட்ட தொழில்நுட்ப கண்டுபிடிப்புகளை NIF தீவிரமாக ஆராய்ந்து, ஆதரித்து, உருவாக்கி, முறையான துறையை நம்பாமல் மனித உயிர்வாழ்வை எளிதாக்குகிறது. அடிமட்ட கண்டுபிடிப்பாளர்கள் மற்றும் பாரம்பரிய அறிவு வைத்திருப்பவர்கள் தங்கள் பணிக்கு உரிய அங்கீகாரம், மரியாதை மற்றும் வெகுமதியைப் பெறுவதை இது உறுதி செய்கிறது, மேலும் இந்த கண்டுபிடிப்புகளை வணிக மற்றும்/அல்லது வணிகமற்ற சேனல்கள் மூலம் பரவலாகப் பரப்ப பாடுபடுகிறது, இதன் மூலம் அவர்களுக்கும் மதிப்புச் சங்கிலியில் ஈடுபட்டுள்ள மற்றவர்களுக்கும் ஊக்கத்தொகைகளை உருவாக்குகிறது.
# தேசிய கண்டுபிடிப்பு அறக்கட்டளை

## தேசிய கண்டுபிடிப்பு அறக்கட்டளை

### முகவரி

தேசிய கண்டுபிடிப்பு அறக்கட்டளை - இந்தியா  
கிராம்பார்தி, அம்ராபூர், காந்திநகர்-மஹுதி சாலை, காந்திநகர், குஜராத்- 382650.
# நானோ அறிவியல் மற்றும் தொழில்நுட்ப நிறுவனம்

## நானோ அறிவியல் மற்றும் தொழில்நுட்ப நிறுவனம்

நானோ அறிவியல் மற்றும் தொழில்நுட்ப நிறுவனம் (INST), 1960 ஆம் ஆண்டு சங்கப் பதிவுச் சட்டத்தின் கீழ், தேசிய நானோ அறிவியல் மற்றும் தொழில்நுட்ப மிஷன் (NANO MISSION)" என்ற குடையின் கீழ்,அறிவியல் மற்றும் தொழில்நுட்பத் துறையின் (இந்தியா) ஒரு தன்னாட்சி ஆராய்ச்சி நிறுவனமாகும். இது நாட்டின் நலனுக்காக நானோ அறிவியல் மற்றும் தொழில்நுட்பத்தின் வளர்ச்சி மற்றும் பரவலை ஊக்குவிப்பதை நோக்கமாகக் கொண்டுள்ளது. நானோ அறிவியல் மற்றும் தொழில்நுட்பத் துறையில் ஆராய்ச்சி மேற்கொள்வதற்கும் தயாரிப்புகள்/சாதனங்கள் மற்றும் தொழில்நுட்பத்தை உருவாக்குவதற்கும் INST அமைக்கப்பட்டுள்ளது. இந்த நிறுவனம், வேளாண் நானோ தொழில்நுட்பம், நானோ மருத்துவம், ஆற்றல் மற்றும் சுற்றுச்சூழல் அறிவியல், குவாண்டம் பொருட்கள் மற்றும் சாதன இயற்பியல், நானோ மின்னணுவியல், நுண் திரவவியல் அடிப்படையிலான தொழில்நுட்பங்கள், நானோ உயிரி தொழில்நுட்பம் போன்ற பல்வேறு மற்றும் வேகமாக வளர்ந்து வரும் நானோ அறிவியல் மற்றும் தொழில்நுட்பத் துறைகளில் ஆராய்ச்சியை மேற்கொள்வதை நோக்கமாகக் கொண்டுள்ளது.
# நானோ அறிவியல் மற்றும் தொழில்நுட்ப நிறுவனம்

## நானோ அறிவியல் மற்றும் தொழில்நுட்ப நிறுவனம்

### அமைப்பு மற்றும் நிர்வாகம்

நானோ அறிவியல் மற்றும் தொழில்நுட்ப நிறுவனம், கல்வியாளர்கள், ஆராய்ச்சியாளர்கள் மற்றும் நிர்வாகிகளைக் கொண்ட ஆளுநர்கள் குழுவால் நிர்வகிக்கப்படுகிறது, மேலும் இந்திய அறிவியல் நிறுவனத்தின் திபங்கர் தாஸ் சர்மா தலைமையில் (தலைவர்) உள்ளார். ஆளுநர்கள் குழுவின் நிறுவனத் தலைவர் பெங்களூரு ஜக்கூரில் உள்ள ஜவஹர்லால் நேரு மேம்பட்ட அறிவியல் ஆராய்ச்சி மையத்தின் (JNCASR) சி.என்.ஆர். ராவ் ஆவார். INST அதன் செயல்பாடுகளை ஜனவரி 3, 2013 அன்று அசோக் கே கங்குலியின் முன்னாள் இயக்குநரின் கீழ் தொடங்கியது. அவரது பதவிக்காலத்திற்குப் பிறகு, 1 ஜனவரி 2018 மற்றும் 10 மார்ச் 2020 முதல், ஹிரேந்திர நாத் கோஷ் நிறுவனத்தின் செயல் இயக்குநராகப் பொறுப்பேற்றார். அமிதவா பத்ரா மார்ச் 11, 2020 முதல் புதிதாக நியமிக்கப்பட்ட இயக்குநராக உள்ளார்.
# நானோ அறிவியல் மற்றும் தொழில்நுட்ப நிறுவனம்

## வளாகம்

இந்த நிறுவனம் அதன் புதிய வளாகத்தை பிரிவு - 81, SAS நகர், மொஹாலி-140306, பஞ்சாப் என மாற்றியுள்ளது. அசோக் கே கங்குலியின் இயக்குநரின் கீழ் இந்த நிறுவனம் அதன் செயல்பாடுகளை (நிர்வாகம் மற்றும் ஆராய்ச்சி) இந்த வளாகத்தில் தொடங்கியது. INST இன் நிரந்தர வளாகத்தில் அதிநவீன ஆய்வகங்களை அமைப்பதற்கான நிலம் பஞ்சாப் அரசாங்கத்தால் ஒதுக்கப்பட்டது. இந்த இடம் மொஹாலியின் பிரிவு 81 இல் உள்ள இந்திய அறிவியல் கல்வி மற்றும் ஆராய்ச்சி நிறுவனத்திற்கு (IISER) அருகில் உள்ளது.
# நானோ அறிவியல் மற்றும் தொழில்நுட்ப நிறுவனம்

## வளாகம்

### வசதிகள்

INST பிரிட்டிஷ் விஞ்ஞானி மைக்கேல் ஃபாரடேயின் பெயரிடப்பட்ட "ஃபாரடே ஆய்வகம்" என்ற ஆராய்ச்சி ஆய்வகத்தைக் கொண்டுள்ளது. இந்த ஆய்வகத்தில் நுண்ணோக்கி, டிஃப்ராக்டோமீட்டர், சிதறல் அமைப்பு, ஸ்பெக்ட்ரோமீட்டர், பகுப்பாய்விகள், மேற்பரப்பு விவரக்குறிப்பான், மின்வேதியியல் பணிநிலையம், ஃப்ளோரோமீட்டர், கலோரிமீட்டர், ரியோமீட்டர் ஆகியவை பொருத்தப்பட்டுள்ளன. INST இந்திய அறிவியல் கல்வி மற்றும் ஆராய்ச்சி நிறுவனங்களிலும் ஒரு ஆய்வகத்தைக் கொண்டுள்ளது. SEM (ஸ்கேனிங் எலக்ட்ரான் நுண்ணோக்கி), TEM (டிரான்ஸ்மிஷன் எலக்ட்ரான் நுண்ணோக்கி), AFM (அணு விசை நுண்ணோக்கி) போன்ற அதிநவீன எலக்ட்ரான் நுண்ணோக்கிகள் ப்ரூக்கரின் நிறுவனத்தின் அதிக விலை கொண்டவை. UV-Vis நிறமாலை, FTIR, ஃபோட்டோலுமினசென்ஸ் நிறமாலை, ராமன் நிறமாலை போன்ற நிறமாலை. XRD (எக்ஸ்-ரே டிஃப்ராக்டோமீட்டர்) போன்ற டிஃப்ராக்டோமீட்டர்கள் மற்றும் தெர்மோகிராவிமெட்ரிக் பகுப்பாய்வு, டிஃபரன்ஷியல் தெர்மோகிராவிமெட்ரிக் பகுப்பாய்வு போன்ற உபகரணங்களும் உள்ளன.
# நானோ அறிவியல் மற்றும் தொழில்நுட்ப நிறுவனம்

## வளாகம்

### ஆராய்ச்சி

நானோ அறிவியல் மற்றும் தொழில்நுட்ப நிறுவனம் நானோ அறிவியல் மற்றும் நானோ தொழில்நுட்பத்தின் பல்வேறு அம்சங்களைக் கையாளும் அடிப்படை ஆராய்ச்சியை உள்ளடக்கியது. INST ஆராய விரும்பும் முக்கிய உந்துதல் பகுதிகள் பின்வருமாறு: வேளாண் நானோ தொழில்நுட்பம், சென்சார்கள், மருத்துவ நானோ தொழில்நுட்பம், குவாண்டம் பொருட்கள் மற்றும் சாதன இயற்பியல், ஆற்றல் மற்றும் சுற்றுச்சூழலுக்கான நானோ தொழில்நுட்ப அடிப்படையிலான தீர்வுகள், நானோ உயிரி தொழில்நுட்பம்
# நானோ அறிவியல் மற்றும் தொழில்நுட்ப நிறுவனம்

## வளாகம்

### பொது மக்கள் தொடர்புத் திட்டங்கள்

INST, மே 2015 இல் தொடங்கப்பட்ட "பள்ளி தத்தெடுப்புத் திட்டம்" என்ற ஒரு தொண்டு திட்டத்தை ஏற்பாடு செய்கிறது. இந்தத் திட்டத்தின் கீழ், இந்தியாவில் உள்ள அரசுப் பள்ளிகளுக்குத் தேவையான உள்கட்டமைப்பு, தொழில்நுட்பத் தகவல்கள் மற்றும் சலுகைகளை வழங்குகிறது. இந்த நிறுவனம் ஸ்வச் பாரத், ஸ்வஸ்த் பாரத் மற்றும் மேக் இன் இந்தியா போன்ற அரசுத் திட்டங்களிலும் பங்கேற்கிறது.
# சர்வதேச தூள் உலோகம் மற்றும் புதிய பொருட்களுக்கான மேம்பட்ட ஆராய்ச்சி மையம்

## சர்வதேச தூள் உலோகம் மற்றும் புதிய பொருட்களுக்கான மேம்பட்ட ஆராய்ச்சி மையம்

### **வரலாறு**

1996-97 ஆம் ஆண்டில் நிறுவப்பட்ட சர்வதேச தூள் உலோகம் மற்றும் புதிய பொருட்களுக்கான மேம்பட்ட ஆராய்ச்சி மையம் (ARCI), இந்திய அரசின் அறிவியல் மற்றும் தொழில்நுட்பத் துறையின் (DST) ஒரு தன்னாட்சி ஆராய்ச்சி மற்றும் மேம்பாட்டு மையமாகும், அதன் முக்கிய வளாகம் ஹைதராபாத்தில் உள்ளது, இது தெலுங்கானாவில் சுமார் 95 ஏக்கர் நிலப்பரப்பில் பரவியுள்ளது மற்றும் சென்னை மற்றும் குருகிராமில் செயல்படுகிறது.  
ARCI-யின் பணி ஒரு தனித்துவமான அம்சம், பயன்பாட்டு சார்ந்த ஆராய்ச்சி மற்றும் மேம்பாடு மேற்கொள்ளப்படுகிறது மற்றும் தொழில்துறையை மையமாகக் கொண்டது. அதன் இலக்கு மேம்பாட்டு முயற்சிகளுக்கு பல்துறை உள்ளீடுகளை உடனடியாகப் பயன்படுத்த முடியும் என்பதை உறுதி செய்வதற்காக, ARCI, நானோ பொருட்கள், மட்பாண்டங்கள், பொறியியல் பூச்சுகள், எரிபொருள் செல்கள், கார்பன் பொருட்கள், சோல்-ஜெல் பூச்சுகள், லேசர் பொருட்கள் செயலாக்கம், சூரிய ஆற்றல் பொருட்கள் மற்றும் வாகன ஆற்றல் பொருட்கள் போன்ற பொருட்கள் மற்றும் பொருட்கள் செயலாக்கம் தொடர்பான பல பொதுவான உந்துதல் பகுதிகளில் சிறப்பு மையங்களை (COEs) உருவாக்கியுள்ளது. இந்த COE-கள் ஒவ்வொன்றும் அவற்றின் முக்கிய நிபுணத்துவம் தொடர்பான மேம்பட்ட பொருட்கள் சார்ந்த தொழில்நுட்பங்களை உருவாக்குவதில் ஈடுபட்டுள்ளன.  
வெளிநாட்டு மற்றும் இந்திய நிறுவனங்களுக்கான ஒப்பந்த ஆராய்ச்சியை மேற்கொள்வதோடு மட்டுமல்லாமல், குறிப்பிட்ட தயாரிப்புகள் மற்றும்/அல்லது தொடர்புடைய தொழில்நுட்பங்களை உருவாக்க பல்வேறு அரசு நிறுவனங்களுடன் ஏராளமான நிதியுதவி திட்டங்களை ARCI மேற்கொண்டு வருகிறது. ARCI அடிப்படை ஆராய்ச்சி மற்றும் மேம்பாடு பணிகளை, குறிப்பாக உலகெங்கிலும் உள்ள புகழ்பெற்ற நிறுவனங்கள்/ஆய்வகங்களுடன் இணைந்து மேற்கொண்டு வருகிறது.  
ARCI, முக்கிய திறன் பகுதிகளில் சோதனை மற்றும் உற்பத்தி பண்புகள், ஆலோசனை, பயிற்சி மற்றும் இலக்கியம் மற்றும் காப்புரிமை தேடலையும் வழங்குகிறது.  
ARCI 46க்கும் மேற்பட்ட நிறுவனங்களுக்கு தொழில்நுட்பங்களை மாற்றியுள்ளது மற்றும் தொழில்துறை மற்றும் மூலோபாயத் துறைகளுக்கு சுமார் 250 தொழில்நுட்ப தீர்வுகளை உருவாக்கியுள்ளது.
# சர்வதேச தூள் உலோகம் மற்றும் புதிய பொருட்களுக்கான மேம்பட்ட ஆராய்ச்சி மையம்

## சர்வதேச தூள் உலோகம் மற்றும் புதிய பொருட்களுக்கான மேம்பட்ட ஆராய்ச்சி மையம்

### முக்கிய திட்டங்கள்

மாற்று எரிசக்தி பொருட்கள் மற்றும் அமைப்புகள் குறித்த தொழில்நுட்ப ஆராய்ச்சி மையம்  
நடுத்தர மற்றும் உயர் வெப்பநிலை CSP பயன்பாடுகளுக்கான சூரிய ஏற்பி குழாயின் வடிவமைப்பு மற்றும் மேம்பாடு  
உட்கொள்ளப்பட்ட உயிரினங்களுக்கு எதிராக பாதுகாப்பை வழங்கும் நாவல் பிளாஸ்மா தெளிப்பு பூச்சுகள் மூலம் எரிவாயு விசையாழி செயல்திறனில் மேம்பாடுகள்  
எரிபொருள் செல் பயன்பாட்டிற்கான 2.5 Nm3 ECMR இன் மேம்பாடு  
உருளை வடிவ கத்தோடிக் ஆர்க் PVD நுட்பத்தைப் பயன்படுத்தி அமுக்கி கத்திகள் மற்றும் வேன்களுக்கான பாதுகாப்பு பூச்சுகளின் மேம்பாடு.
# சர்வதேச தூள் உலோகம் மற்றும் புதிய பொருட்களுக்கான மேம்பட்ட ஆராய்ச்சி மையம்

## சர்வதேச தூள் உலோகம் மற்றும் புதிய பொருட்களுக்கான மேம்பட்ட ஆராய்ச்சி மையம்

### முகவரி

பாலாபூர் P.O., ஹைதராபாத் - 500005,
தெலுங்கானா, இந்தியா.
தொலைபேசி : +91-40-2445 2200/301/400
# நானோ மற்றும் மென் பொருள் அறிவியல் மையம்

**நானோ மற்றும் மென் பொருள் அறிவியல் மையம்** (*Centre for Nano and Soft Matter Sciences*) என்பது இந்திய அரசின் அறிவியல் மற்றும் தொழில்நுட்ப அமைச்சகத்துடன் இணைந்து செயல்படும் ஓர் இந்திய ஆராய்ச்சி நிறுவனமாகும்.
# நானோ மற்றும் மென் பொருள் அறிவியல் மையம்

## வரலாறு

நானோ மற்றும் மென் பொருள் அறிவியல் மையம் 1991ஆம் ஆண்டு சிவராமகிருஷ்ண சந்திரசேகரால் நிறுவப்பட்டது. 2021ஆம் ஆண்டு பி. எல். வி. பிரசாத் இயக்குநராக நியமிக்கப்பட்டார்.
# நானோ மற்றும் மென் பொருள் அறிவியல் மையம்

## ஆராய்ச்சி நடவடிக்கைகள்

### பொருட்கள் ஆராய்ச்சி

பல்வேறு நீள அளவுகளை உள்ளடக்கிய பொருட்கள் ஆராய்ச்சியில் இந்நிறுவனம் ஈடுபட்டுள்ளது. பரந்த அளவிலான பொருட்கள், உலோகம், குறைக்கடத்தி நானோ கட்டமைப்புகள், திரவ படிகங்கள், ஜெல்கள், சவ்வுகள், கலப்பின பொருட்கள் பற்றிய ஆய்வுகளை மேற்கொள்கிறது. இந்தியாவில் கோவிட் பெருந்தொற்றால் ஏற்பட்டம் சவால்களை நிவர்த்தி செய்வதற்கு இந்நிறுவனம் தனது பங்களிப்புகளை வழங்கியது.
# நானோ மற்றும் மென் பொருள் அறிவியல் மையம்

## ஆராய்ச்சி நடவடிக்கைகள்

### மின்-வண்ண உளவு சாளரம்

2022ஆம் ஆண்டில், சமகால கட்டிடக்கலை கட்டமைப்புகளில் விலையுயர்ந்த வழக்கமான திறன் சாளரத்திற்கு மாற்றாக, நானோ மற்றும் மென் பொருள் அறிவியல் மையம் ஒரு பல்மடி மின்குரோம திறன் சாளரத்தை வடிவமைத்தது.
# வெள்ளைப்புலி பயணம் (ம) முகுந்த்பூர் உயிரியல் பூங்கா

**மகாராஜா மார்தண்ட சிங் ஜூடியோ வெள்ளை புலி பயணம் மற்றும் விலங்கியல் பூங்கா** (*Maharaja Martand Singh Judeo White Tiger Safari and Zoo*) **முகுந்த்பூர் வெள்ளை புலி பயணம்** என்றும் அழைக்கப்படுவது, மத்தியப்பிரதேசத்தின், மைகார் மாவட்டத்தின் நேவா கோட்டத்தில் உள்ள முகுந்த்பூரில் அமைந்துள்ள ஒரு உயிரியல் பூங்கா ஆகும். இந்த விலங்குக் காட்சிச்சாலையின் முக்கிய அம்சம் வெள்ளை புலிகளைக் காணும் ஒரு பயணம் ஆகும். இது உலகில் முதலாவது வெள்ளைப் புலி காட்சிப் பயணம் ஆகும். இதில் பார்வையாளர்கள் வெள்ளைப் புலிகளைக் காணலாம். இந்த விலங்குக் காட்சிசாலையில் அழிந்து வரும் 40 வெவ்வேறு உயிரினங்களும் 60 இக்கும் மேற்பட்ட அழியும் ஆபத்தில்லாத உயிரினங்களும் உள்ளன.
# வெள்ளைப்புலி பயணம் (ம) முகுந்த்பூர் உயிரியல் பூங்கா

## வரலாறு

இது முன்னாள் சுதேச சமஸ்தானமான ரேவாவின் ஒரு பகுதியாகவும், தற்போது மைகார் மாவட்டத்தின் ஒரு பகுதியில் உள்ள விலங்கியல் காட்சியகமாகும். வங்காளப் புலி இனத்தின் ஒரு பிறழ்வான உலகில் தப்பிப் பிழைத்திருந்த ஒரே வெள்ளைப் புலியான மோகன் பிடிபட்ட இடமாகும். இந்த விலங்குக்காட்சிசாலை 2015 சூனில் இப்பகுதியில் நிறுவப்பட்டு, 2016 ஏப்ரலில்ல் பொதுமக்களின் பார்வைக்குத் திறக்கப்பட்டது.
# வெள்ளைப்புலி பயணம் (ம) முகுந்த்பூர் உயிரியல் பூங்கா

## அமைடம்

மகாராஜா மார்தண்ட் சிங் ஜூடியோ வெள்ளை புலி பயணம் மற்றும் உயிரியல் பூங்கா, ரேவா கோட்டத்தின் மைஹார் மாவட்டத்தின் முகுந்த்பூரில் அமைந்துள்ளது. இந்த உயிரியல் பூங்கா ரேவாவிலிருந்து 15 கி.மீ தொலைவிலும், மைகாரிலிருந்து 64கி.மீ தொலைவிலும் அமைந்துள்ளது.  
புவியியல் ரீதியாக, வெள்ளைப் புலி முதலில் காணப்பட்ட தனித்துவமான பகுதிகளில் இதுவும் ஒன்றாகும். இதன் வாழ்விடத்தில் வனப்பகுதி, புல்வெளி உள்ளிட்ட பகுதியில் உயரமான மரங்கள், புதர்கள், புற்கள் பல்வேறு வகையான புதர்கள் உள்ளன. இது 100 எக்டேர் பரப்பளவிலான நிலப்பரப்பில் பரவியுள்ளது. விலங்குக்காட்சிசாலையின் நடுவில் இயற்கையான நீரோடை பாய்கிறது. மேலும் வற்றாத ஆறான பீஹாட் விலங்குக்காட்சிசாலையின் வடக்கு எல்லைக்கு இணையாக பாய்கிறது.
# வெள்ளைப்புலி பயணம் (ம) முகுந்த்பூர் உயிரியல் பூங்கா

## காணப்படுவன

### பாலூட்டிகள்

- காட்டுப்பூனை
- செம்முகக் குரங்கு
- சிவந்த கீரி
- இந்தியச் சாம்பல் கீரி
- சிறு இந்தியப் புனுகுப்பூனை
- ஆசிய மரநாய்
- இந்திய குழிமுயல்
- மூங்கில் அணத்தான்
- சாதா லங்கூர் (*Presbytis entellus*)
# வெள்ளைப்புலி பயணம் (ம) முகுந்த்பூர் உயிரியல் பூங்கா

## காணப்படுவன

### ஊர்வன

- சதுப்புநில முதலை
- இந்திய கூரை ஆமை (*Pangshura tecta*)
- இந்திய ஃபிளாப்ஷெல் ஆமை (*Lissemys punctata*)
- ப்ரூக் வீட்டு பல்லி (Hemidactylus brookii)
- மஞ்சள்-பச்சை வீட்டு பல்லி (Hemidactylus leschenautia)
- ஆசிய வீட்டு பல்லி
- பட்டை பல்லி ( *Hemidactylus leschenautia*)
- ஓணான் )
- பிளான்ஃபோர்ஸ் ராக் அகமா ( *Pssamophilus blanfordanus* )
- விசிறித்தொண்டை ஓணான்]]
- சாதாரண பாம்பு தோல் (*Lygosoma punctatus*)
- சதாரண இந்திய ஸ்கிங்க் (*Eutropis carinata*)
- உடும்பு
- சாதாரண புழுப் பாம்பு (*Ramphotyphlops braminus*)
- கொக்கு புழுப் பாம்பு (*Gryphotyphlops acutus*)
- மலைப் பாம்பு
- மண்ணுளிப் பாம்பு
- சாரைப்பாம்பு
- சாராதண டிரிங்கெட் பாம்பு]] (*Coelognathus Helena Helena*)
- சாதாரண வெள்ளிக்கோல் வரையன்]]
- பார்டு வெள்ளிக்கோல் வரையன் (*Lycodon straitus*)
- காலியான்குட்டி
- பச்சை நீர்க்கோலி
- கண்டங்கண்டை நீர்க்கோலி
- எண்ணெய்ப் பனையன்
- ஓடுகாலிப்பாம்பு
- பூனைப்பாம்பு
- ஃபோர்ஸ்டனின் பூனை பாம்பு (*Boiga forsteni*)
- பச்சை வைன் பாம்பு (*Ahaetulla nasutus*)
- நாகம் )
- கட்டுவிரியன்
- கண்ணாடி விரியன்
- சுருட்டைவிரியன்
# நானோ அறிவியல், தொழில்நுட்ப நிறுவனம்

**நானோ அறிவியல், தொழில்நுட்ப நிறுவனம் (Institute of Nano Science and Technology) ** என்பது இந்திய அரசின் அறிவியல் மற்றும் தொழில்நுட்பத் துறையின் கீழ் செயல்படும் தன்னாட்சி ஆராய்ச்சி நிறுவனமாகும் (சங்கம் பதிவுச் சட்டம், 1960 இன் கீழ், நானோ அறிவியல் & தொழில்நுட்பம் குறித்த தேசிய இயக்கத்தின் குடையின் கீழ் (நானோ திட்டம்) செயல்படும் நிறுவனம். இது நாட்டின் நலனுக்காக நானோ அறிவியல், தொழில்நுட்பத்தின் வளர்ச்சி, அணுகலை மேம்படுத்துவதை நோக்கமாகக் கொண்டுள்ளது. நானோ அறிவியல், தொழில்நுட்பத் துறையில் ஆராய்ச்சி மற்றும் தயாரிப்புகள்/சாதனங்கள் தொடர்பான தொழில்நுட்பத்தை உருவாக்க இந்நிறுவனம் அமைக்கப்பட்டுள்ளது. வேளாண் நானோ தொழில்நுட்பம், நானோ மருத்துவம், எரிசக்தி மற்றும் சுற்றுச்சூழல் அறிவியல், குவாண்டம் பொருட்கள், சாதன இயற்பியல், நானோ மின்னணுவியல், நுண்ணுயிரியல் அடிப்படையிலான தொழில்நுட்பங்கள், நானோ உயிரித் தொழில்நுட்பம் ஆகிய துறைகளுக்கு முக்கியத்துவம் அளித்து நானோ அறிவியல் மற்றும் தொழில்நுட்பத்தின் மாறுபட்ட மற்றும் வேகமாக வளர்ந்து வரும் துறைகளில் ஆராய்ச்சியை மேற்கொள்வதை இந்த நிறுவனம் நோக்கமாகக் கொண்டுள்ளது.
# நானோ அறிவியல், தொழில்நுட்ப நிறுவனம்

## அமைப்பும் நிர்வாகமும்

இந்திய அறிவியல் கழகத்தின் தீபங்கர் தாசு சர்மா தலைமையில், கல்வியாளர்கள், ஆராய்ச்சியாளர்கள், நிர்வாகிகளைக் கொண்ட ஆளுநர்கள் குழுவால் நானோ அறிவியல் மற்றும் தொழில்நுட்ப நிறுவனம் நிர்வகிக்கப்படுகிறது. பெங்களூரில் உள்ள ஜவகர்லால் நேரு மேம்பட்ட அறிவியல் ஆராய்ச்சி மையத்தின் சி. நா. இரா. ராவ் ஆளுநர் குழுவின் நிறுவனத் தலைவராக இருந்தார். அசோக் கே கங்குலி, முன்னாள் இயக்குநரின் கீழ் 2013 சனவரி 3 முதல் நானோ அறிவியல், தொழில்நுட்ப நிறுவனம் தனது செயல்பாடுகளைத் தொடங்கியது. இவரது பதவிக்காலத்திற்குப் பிறகு, 1 சனவரி 2018 முதல் 10 மார்ச் 2020 வரை, கிரெந்திர நாத் கோசு நிறுவனத்தின் செயல் இயக்குநராக பொறுப்பேற்றார். அமிதவ பத்ரா 2020 மார்ச் 11 முதல் புதிதாக நியமிக்கப்பட்ட இயக்குநராக உள்ளார்.
# நானோ அறிவியல், தொழில்நுட்ப நிறுவனம்

## வளாகம்

இந்த நிறுவனம் இதன் புதிய வளாகமான பகுதி-81, எசு. ஏஎசு. நகர், மொகாலி-140306, பஞ்சாபிற்கு மாற்றப்பட்டுள்ளது. அசோக் கே கங்குலியின் இயக்குநரின் கீழ் இந்த நிறுவனம் தனது செயல்பாடுகளை (நிர்வாகம் மற்றும் ஆராய்ச்சி) இந்த வளாகத்தில் தொடங்கியது. நானோ அறிவியல், தொழில்நுட்ப நிறுவனம் நிரந்தர வளாகத்தில் அதிநவீன ஆய்வகங்களை அமைப்பதற்கான நிலம் பஞ்சாப் அரசால் ஒதுக்கப்பட்டது. இந்த தளம் மொகாலியின் பகுதி 81இல் உள்ள இந்திய அறிவியல் கல்வி மற்றும் ஆராய்ச்சி நிறுவனத்திற்கு அருகில் உள்ளது.
# நானோ அறிவியல், தொழில்நுட்ப நிறுவனம்

## வசதிகள்

இங்கிலாந்து அறிவியலாளர் மைக்கேல் பரடே பெயரால் "பரடே ஆய்வகம்" என்ற ஆராய்ச்சி ஆய்வகம் நானோ அறிவியல், தொழில்நுட்ப நிறுவனத்தில் உள்ளது. நுண்ணோக்கி, அலை வளைவுமானி, சிதறல் அமைப்பு, நிறமாலைமானி, பகுப்பாய்வி, மேற்பரப்பு விவரக்குறிப்பு, மின் வேதியியல் பணிநிலையம், உடனொளிர் அளவி, கலோரி மானி, திண்மப்பாயுமை அளவி ஆகியவை இந்த ஆய்வகத்தில் பொருத்தப்பட்டுள்ளன. இந்திய அறிவியல் கல்வி மற்றும் ஆராய்ச்சி நிறுவனங்களிலும் நானோ அறிவியல், தொழில்நுட்ப நிறுவனம் ஒரு ஆய்வகத்தைக் கொண்டுள்ளது. அணுக்கற்றை நுண்ணோக்கி, அனுப்பீட்டு எலட்டிரான் நுண்ணோக்கி, அணுவியல் விசை நுண்ணோக்கி போன்ற அதிநவீன எலக்ட்ரானின் நுண்ணோக்கிகள் புற ஊதா நிறமாலை மானி, எப்டிஐஆர், கதிர்தூண்டு ஒளிர்வு நிறமாலை மானி, இராமன் நிறமாலை மானி போன்ற நிறமாலைமானி, ஊடுகதிர் அலை வளைவுமானி, வெப்பஎடை அளவறிப் பகுப்பாய்வு, வேறுபட்ட வெப்பஎடை அளவறிப் பகுப்பாய்வு உபகரணங்களும் உள்ளன.
# நானோ அறிவியல், தொழில்நுட்ப நிறுவனம்

## ஆராய்ச்சி

நானோ அறிவியல், தொழில்நுட்ப நிறுவனம் நானோ அறிவியல், நானோ தொழில்நுட்பம் ஆகியவற்றின் பல்வேறு அம்சங்களை அடிப்படையாகக் கொண்டு ஆராய்ச்சி செய்கிறது. வேளாண் நானோ தொழில்நுட்பம், உணர்வி, மருத்துவ நானோ தொழில்நுட்பஂ, குவாண்டம் பொருட்கள், சாதன இயற்பியல், ஆற்றல், சுற்றுச்சூழலுக்கான நானோ தொழில்நுட்ப அடிப்படையிலான தீர்வுகள், நானோ உயிரி தொழில்நுட்பம் ஆகியவை இந்நிறுவனத்தின் ஆய்வி முக்கியத்துவம் வாய்ந்த பகுதிகளாகும்.
# நானோ அறிவியல், தொழில்நுட்ப நிறுவனம்

## வெளி ஆய்வுத் திட்டங்கள்

நானோ அறிவியல், தொழில்நுட்ப நிறுவனம், 2015 மே மாதம் "பள்ளி தத்தெடுப்பு திட்டம்" மூலம் பரோபகாரத் திட்டத்தினைச் செயல்படுத்தி வருகிறது. இத்திட்டத்தின் கீழ், இந்தியாவில் உள்ள அரசு பள்ளிகளுக்கு தேவையான உள்கட்டமைப்பு, தொழில்நுட்ப தகவல்கள் மற்றும் ஊக்கத்தொகைகளை வழங்குகிறது. இந்த நிறுவனம் தூய்மை இந்தியா, சுகாதார இந்தியா, இந்தியாவில் உற்பத்தி போன்ற அரசாங்க செயல் திட்டங்களிலும் பங்கேற்கிறது.
# திமிட்ரியிவனோவைட்டு

**திமிட்ரியிவனோவைட்டு** (*Dmitryivanovite*) என்பது CaAl<sub>2</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.  
பன்னாட்டு கனிமவியல் சங்கம் திமிட்ரியிவனோவைட்டு கனிமத்தை Div என்ற குறியீட்டால் அடையாளப்படுத்துகிறது.  
கால்சியம், அலுமினியம் மற்றும் ஆக்சிசன் ஆகியவற்றால் ஆன ஒரு இயற்கை கனிமமாகும். 2009 ஆம் ஆண்டில் வட ஆப்பிரிக்காவில் தரையிறங்கிய கார்பனேசிய காண்டிரைட்டு விண்கல்லில் கால்சியம்-அலுமினியம் நிறைந்த சேர்க்கையில் இருப்பதாகக் கூறப்படுகிறது. ஒரு களப் பயணத்தில் இறந்த புவியியலாளர், கனிமவியலாளர் மற்றும் பாறையியல் நிபுணர் திமிட்ரி ஏ. இவனோவ் (1962–1986) என்பவரை கௌரவிக்கும் வகையில் கனிமப் பெயர் தேர்ந்தெடுக்கப்பட்டது.  
இது குரோடைட்டின் உயர் அழுத்த CaAl<sub>2</sub>O<sub>4</sub> இருவடிவத் தன்மை கொண்டுள்ளது.
# உதய்பூர் கிராமிய சட்டமன்றத் தொகுதி

**உதய்பூர் கிராமிய சட்டமன்றத் தொகுதி** *(Udaipur Rural Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது உதய்பூர் மாவட்டத்தில் அமைந்துள்ளது. இது உதய்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.
# உதய்பூர் கிராமிய சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1977 | நந்த் லால் | ஜனதா கட்சி |  |
| 1980 | பேரு லால் | இந்திய தேசிய காங்கிரசு (இ) |  |
| 1985 | கெம் ராஜ் | இந்திய தேசிய காங்கிரசு (இ) |  |
| 1990 | சுன்னி லால் | rowspan=2 | பாரதிய ஜனதா கட்சி</br> |
| 1993 | சுன்னி லால் கராசியா |  |  |
| 1998 | கெம் ராஜ் கட்டாரா | இந்திய தேசிய காங்கிரசு (இ) |  |
| 2003 | வந்தனா மீனா | பாரதிய ஜனதா கட்சி</br> |  |
| 2008 | சஜ்ஜன் கட்டாரா | இந்திய தேசிய காங்கிரசு (இ) |  |
| 2013 | பூல் சிங் மீனா | rowspan=3 | பாரதிய ஜனதா கட்சி</br> |
| 2018 |  |  |  |
| 2023 |  |  |  |
# அனபைட்டு

**அனபைட்டு** (*Anapaite*) என்பது Ca<sub>2</sub>Fe<sub>2</sub>+(PO<sub>4</sub>)<sub>2</sub>·4H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கால்சியம்-இரும்பு பாசுபேட்டு கனிமமான இது பொதுவாக புதைபடிவ வண்டல் பாறைகளில் உள்ள குழிகளில் காணப்படுகிறது. பாசுபேட்டு தாங்கியுள்ள இரும்பு தாதுக்களிலும் அரிதாகவே பெக்மாடைட்டு வகை பாறைகளிலும் காணப்படுகிறது. கோதைட்டு, சிடரைட்டு மற்றும் விவியானைட்டு ஆகிய கனிமங்களுடன் சேர்ந்து காணப்படுகிறது. என்ற குறியீட்டால் அடையாளப்படுத்துகிறது.  
உருசியாவின் தாமன் தீபகற்பத்தில் உள்ள அனபா நகரத்தின் கருங்கடல் கடற்கரைப் பகுதியில் கிடைத்த காரணத்தால் அனபைட்டு எனப் பெயரிடப்பட்டது. குறிப்பிடத்தக்க இடங்களில் கெர்ட்சு (கிரிமியா, உக்ரைன்), பெல்வர் டி செர்டான்யா (லீடா, கேட்டலோனியா, எசுப்பானியா) மற்றும் இத்தாலியின் டசுகனியில் உள்ள வால்டார்னோ ஆகிய பகுதிகளிலும் அனபைட்டு கனிமம் கிடைக்கிறது.
# உதய்பூர் சட்டமன்றத் தொகுதி

**உதய்பூர் சட்டமன்றத் தொகுதி** *(Udaipur Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது உதய்பூர் மாவட்டத்தில் அமைந்துள்ளது. இது உதய்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# உதய்பூர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | பானு குமார் சாசுதிரி | பகுஜன் சமாஜ் கட்சி |  |
| 1977 | குலால் சந்த் | rowspan=2 | ஜனதா கட்சி |
| 1980 | குலால் சந்த் கட்டாரியா |  |  |
| 1990 | சிவ் கிசோர் சனாத்யா | rowspan=2 | பாரதிய ஜனதா கட்சி</br> |
| 1993 |  |  |  |
| 1998 | திரிலோக் பூர்பியா | rowspan=2 | இந்திய தேசிய காங்கிரசு</br> |
| 1985 | கிரிசா வியாசு |  |  |
| 2003 | குலாப் சந்த் கட்டாரியா | rowspan=5 | பாரதிய ஜனதா கட்சி</br> |
| 2008 |  |  |  |
| 2013 |  |  |  |
| 2018 |  |  |  |
| 2023 | தாராசந்த் ஜெயின் |  |  |
# கேம்ப்பெல் விரிகுடா

**கேம்ப்பெல் விரிகுடா** (*Campbell Bay*) என்பது இந்தியாவின் அந்தமான் மற்றும் நிக்கோபார் தீவுகளின் நிக்கோபார் மாவட்டத்தில் உள்ள ஒரு கிராமமாகும். பெரிய நிக்கோபார் தாலுகாவில் இக்கிராமம் அமைந்துள்ளது. இங்குள்ள இந்திரா முனை இந்தியாவின் தெற்கே உள்ள புள்ளியாக மிகவும் பிரபலமானதாகும்.
# கேம்ப்பெல் விரிகுடா

## தேசியப் பூங்கா

கேம்ப்பெபல் விரிகுடா தேசியப் பூங்கா பெரிய நிக்கோபார் உயிர்க்கோள பாதுகாக்கப்பட்ட பகுதியின் ஒரு பகுதியாகும். இந்த தேசிய பூங்கா பெரிய நிக்கோபாரின் வடக்குப் பகுதியில் 426 சதுரகிலோமீட்டர் பரப்பளவில் பரவியுள்ளது. இந்த பூங்காவில் தாவரங்களில் வெப்பமண்டல பசுமையான காடுகள், மர ஃபெர்ன்கள் மற்றும் ஆர்க்கிட்கள் ஆகிய தாவரங்கள் உள்ளன. நண்டு உண்ணும் குரங்கு , ராட்சத கொள்ளையர் நண்டு, மெகாபோட் மற்றும் நிக்கோபார் புறா ஆகிய விலங்கினங்கள் காணப்படுகின்றன. கிளாடியா நதியின் படுகைப் பக்கத்தில் இப்பகுதி உள்ளது. இந்த தீவுகளின் தலைநகரம் போர்ட் பிளேர் ஆகும். இந்த தீவுகளுக்கு நேதாச்சி சுபாசு சந்திர போசு சுவராச் சாகித் தீவு என்று பெயரிட்டார்.
# கேம்ப்பெல் விரிகுடா

## இந்திய கடற்படை விமான நிலையம்

இந்திய கடற்படையின் அட்மிரல் நிர்மல் வர்மாவால் ஜூலை 31, 2012ஆம் ஆண்டு சூலை மாதம் 31 ஆம் தேதியன்று ஐஎன்எசு பாசு என்ற இந்திய கடற்படை விமான நிலையம் திறந்து வைக்கப்பட்டது. ஐஎன்எசு பாசு என்பது அந்தமான் நிக்கோபார் தீவுகளின் மிகத் தெற்கு முனையில் உள்ள இந்திய கடற்படை விமானப் பிரிவின் முழுமையான முன்னோக்கிச் செயல்படும் தளம் ஆகும். உலகின் மிக முக்கியமான கப்பல் பாதைகளில் ஒன்றான ஆறு பாகை கால்வாயை நோக்கிய கடற்படை விமான நிலையம் கேம்பல் விரிகுடாவாகும். விரைவில் மலாக்கா நீர்ச்சந்தி மற்றும் வங்காள விரிகுடா மீதும் இந்தியாவின் கண்ணாக இது மாறும்.
# கேம்ப்பெல் விரிகுடா

## மக்கள்தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, கேம்ப்பெல் விரிகுடாவில் 1608 வீடுகள் இருந்தன. பயனுள்ள எழுத்தறிவு விகிதம் (அதாவது 6 வயது மற்றும் அதற்குக் குறைவான குழந்தைகள் நீங்கலாக மக்கள்தொகையின் எழுத்தறிவு விகிதம்) 86.28% ஆக இருந்தது.
! !! மொத்தம் !! ஆண்கள் !! பெண்கள்
|-
| மக்கள்தொகை || 5736 || 3362 || 2374
|-
| 6 வயதுக்குட்பட்ட குழந்தைகள் || 692 || 369 || 323
|-
| பட்டியல் இனத்தவர் || 0 || 0 || 0
|-
| பட்டியல் பழங்குடியினர் || 453 || 256 || 197
|-
| படிப்பறிவு || 4352 || 2708 || 1644
|-
| அனைத்து பணியாளர்கள் || 2707 || 2224 || 483
|-
| முக்கியப் பணியாளர் (மொத்தம்) || 2417 || 2037 || 380
|-
| விவசாயிகள் || 38 || 28 || 10
|-
| விவசாயக் கூலிகள் || 21 || 21 || 0
|-
| குடிசைத் தொழிலாளர்கள் || 7 || 5 || 2
|-
| பிற பணியாளர்கள் || 2351 || 1983 || 368
|-
| விளிம்புநிலைத் தொழிலாளர்கள் (மொத்தம்) || 290 || 187 || 103
|-
| விவசாயிகள் || 24 || 15 || 9
|-
| விவசாயக் கூலிகள் || 34 || 25 || 9
|-
| குடிசைத் தொழிலாளிகள் || 7 || 1 || 6
|-
| பிற பணியாளர்கள் || 225 || 146 || 79
|-
| வேலையில்லாதவர்கள் || 3029 || 1138 || 1891
|}